Այս փաստարկը աստիճանաբար թուլցաւ, երբ նախագահ Էրտողան սկսաւ խօսիլ եւ գործել իբրեւ օսմանեան սուլթան...: Երկու շաբաթ առաջ Թուրքիոյ ղեկավարը աւելի բարդացուց իրավիճակը իր երկրին համար, երբ, ըստ լոնտոնեան «Թայմզ» թերթի, պնդեց, որ «ժամանակակից Թուրքիան Օսմանեան կայսրութեան «շարունակութիւնն» է՝ ուղղակի հակասելով Աթաթուրքի գաղափարախօսութեան, որ մերժած էր կայսերական դարաշրջանը՝ իբրեւ յետամնաց, հինցած, եւ որ պէտք է անտեսուի եւ մոռցուի, այլ ոչ թէ փառաբանուի»: